Outisme | © My Klaskamer - idees en gedagtes uit 'n juffrou se pen
Google Ekstras vir die klaskamer	Outisme Spektrum
Juffer	afrikaans	Inklusiewe Onderwys, outisme	Lewer kommentaar
'n Bewustheidsdag vir Outisme word op die 2de April gevier. Die statistieke verskil hier en daar, maar inligting dui daarop dat minstens 1 uit 68 kinders daardeur geraak word. Die kenmerke verskil…
van verbale (wat kan praat) tot nie-verbale (spraak ontbreek of is uiters beperk) outjies;
van outjies wat vroeg reeds begin praat het tot outjies wat hul spraakvaardighede eers op 'n latere ouderdom begin ontwikkel het;
van 'n worsteling met persoonlike voornaamwoorde (ek, my…teenoor die naam gebruik) tot kinders wat met gemaak korrek na hulself kan verwys in gesproke taal;
van oogkontak tot geen oogkontak;
van outjies wat nie van persoonlike aanraking hou nie tot outjies wat "diep drukke" soos drukkies benodig;
van trommel- en wapperbewegings met die vingers of arms tot die afwesigheid daarvan;
van sensoriese sensitiwiteit (oormatig sensitief vir bv. skril, harde geluide, spesifieke reuke, growwe materiaal, rekke, sekere ligte, temperatuurs uiterstes) tot 'n onbewustheid daarvan;
van 'n oormatige bekoring met beweging (kan byvoorbeeld lank na die waaier staar, werk graag met masjinerie soos 'n stofsuier of 'n handdroeër, luister na dreunings, draai of tuimel graag in die rondte, swaai) tot geen belangstelling daarin;
van outjies wat 'n vrees het vir hoogtes tot outjies wat geen vrese het nie en wat bo-op die boonste punt van 'n klimraam sal staan;
van goeie grof en fynmotoriese vaardighede tot 'n fisieke lompheid of skrif uitvalle…
'n Gesegde lui dat as jy een mens met outisme ken, ken jy een mens met outisme. Elke geval is uniek en kan nie oor 'n soortgelyke kam geskeer word nie. 'n Beter begrip of 'n bewustheid, kan egter help om die insluiting en ondersteuning van kinders op die Outisme Spektrum gladder te laat verloop.